تېرو ۲۴ ساعتونو کې د سرې میاشتې د فعالیتونو خبرونه: ننګرهار: پچیر آګام ولسوالۍ کې د ورښتونو له امله زیانمنو شویو او اړمنو ۵۵۰ کورنیو سره په ټولیزه توګه د ۵۱.۴ ټنه خوراکی توکو مرسته ترسره شوه. لغمان: مرکز مهترلام کې پر ۲۵۰ اړمنو کورنیو ۲ ټنه خرما ووېشل شوه. بامیان: له ۴۸ تثبیت شویو سوالګرو کورنیو سره په ټولیز ډول ۲۴۰،۰۰۰ افغانۍ نغدی مرسته ترسره شوه، چې هرې کورنۍ ته ۵،۰۰۰ افغانۍ ورکړل شوې. کاپیسا: له ښوونیز مرکز څخه په مختلفو برخو کې ۵۰ تنه ښځینه زده کوونکې د ۳، ۶ او ۹ میاشتنیو زده کړو له بشپړولو وروسته فارغې شوې. د هېواد په کچه: *د تېرو ۳۰ ورځو راهیسې په ۱۴ ولایتونو کې ۲۵،۳۴۹ تنو ته په بېلابېلو برخو کې بشری خدمات ترسره شوی دی. *‏ د ګرځندو روغتیایی ټیمونو او ثابتو او فرعی روغتیایی کلینیکونو له لارې په ۲۶ ولایتونو کې ۳۹۲،۱۳۲ تنه ناروغانو ته روغتیایی خدمات ترسره شوی. سرپل: سانچارک ولسوالۍ کې ۲۵۰ اړمنو او بې سرپرستو کورنیو سره د مرستې په موخه سروې پیل شوه.